યુવકનું નામ અમિત બળદેવભાઇ પટેલ (રહે ૩૬ અયોધ્યાનગરી સોસાયટી, ન્યૂ રાણીપ) છે અને તે છેલ્લા ઘણા સમયથી વોટ્સઅેપ મારફતે વરલી મટકાનો જુગાર રમાડતો હોવાનું પોલીસ તપાસમાં સામે આવ્યું છે. પોલીસે તેના મોબાઇલનું વોટ્સઅેપ ચેક કરતાં અલગ અલગ મોબાઇલ નંબરમાં સટ્ટાના આંક લખેલા હતા તથા સટ્ટાની સ્લિપોના ફોટોગ્રાફ મળી આવ્યા છે. વોટ્સઅેપમાં પોલીસને દસ અલગ અલગ નંબર મળી આવ્યા છે. જેમાં અમિતે તમામ સાથે વરલી મટકાના આંકડાની આપ લે કરી છે.